har jeg brug for at udvide min forsikring, hvis jeg deltager i farlige aktiviteter?
 din indboforsikring indeholder også en ansvarsdækning. skal du deltage i aktiviteter til vejrs eller vands, kan der være situationer, hvor din forsikring ikke dækker, hvis du gør skade på andre personer eller deres ting. det gælder ved skader, hvor du fx bruger vandscooter eller speedbåd, flyver i luftballon eller med drone. det betyder, at hvis det går galt, kan du komme til at betale erstatning til andre af egen lomme.    du kan normalt ikke udvide din forsikring. derfor er det vigtigt, at du tjekker, hvornår din egen indboforsikring dækker, og fx om en evt. udlejer har en ansvarsforsikring, hvis der sker skader i forbindelse med aktiviteten.   skal du deltage i aktiviteter på din ferie i udlandet, kan du have brug for at udvide din rejseforsikring. ellers kan du selv komme til at betale udgifter til sygebehandling, som ikke er dækket af det blå kort, eller hjemtransport. og det kan hurtigt løbe op i mange penge, hvis du fx skal transporteres hjem med et særligt ambulancefly.  